Crna Gora

Adresa: ul. Stanka Dragojevića 2,

81000 Podgorica, Crna Gora

tel: +382 20 242 835

fax: +382 20 224 450

www.mif.gov.me

Ministarstvo finansija

 Direktorat za politiku javnih nabavki

**OBAVJEŠTENJE O ROKU I USLOVIMA ZA POLAGANJE STRUČNOG ISPITA ZA RAD NA POSLOVIMA JAVNIH NABAVKI**

Na osnovu člana 6 Pravilnika o programu i načinu polaganja stručnog ispita za rad na poslovima javnih nabavki („Službeni list Crne Gore“, br. 055/20), ovim putem obavještavamo Vas da će se dana **30. novembar 2022. godine (srijeda)**, održati polaganje pismenog zadatka stručnog ispita za rad na poslovima javnih nabavki, sa početkom u 10,00 časova u prostorijama Ministarstva finansija - Direktorata za politiku javnih nabavki (adresa: Jovana Tomašćevića br.2, stara zgrada Vlade).

Uz zahtjev kandidat prilaže dokaze o ispunjavanju uslova za polaganje ispita i to:

1) ovjerenu kopiju biometrijske lične karte ili drugi dokaz o indentitetu;

2) dokaz o stručnoj spremi;

3) uvjerenje (sertifikat, odnosno potvrdu) da je pohađao program stručnog osposobljavanja i usavršavanja;

4) potvrdu (uvjerenje) o radnom iskustvu i

5) dokaz o izvršenoj uplati za polaganje ispita.

Zahtjev kandidati mogu dostaviti na **arhivi Ministarstva finansija- Direktorata za politiku javnih nabavki, na adresi: Jovana Tomasevica br.2 - Podgorica, zakljucno sa 28.11.2022. godine.**

Naknade za polaganje stručnog ispita za rad na poslovima javnih nabavki iz opšteg i posebnog dijela ispita, u skladu sa Rješenjem kojim se utvrđuju troškovi polaganja ispita, broj 01 - 413 od 27.01.2017.godine, po kandidatu, određuju se na sljedeći način:

- po programu iz opšteg i posebnog dijela ispita 75,40 eura,

- za ponovno polaganje po ispitu iz pojedinih predmeta 37,70 eura.

Uplata iznosa naknade iz poglavlja I, ovog rješenja, vrši se na **računu Naknade za polaganje stručnog ispita za rad na poslovima javnih nabavki - Ministarstvo finansija , broj: 832-1000-10**.

Po zahtjevu kandidata za polaganje ispita starješina nadležnog organa uprave donosi rješenje, u roku od osam dana od dana prijema zahtjeva, koje se dostavlja kandidatu.

Rješenje kojim je polaganje ispita odobreno dostavlja se i predsjedniku Komisije u roku od tri dana od dana njegovog donošenja.

**Napomena:** Polaganje pismenog dijela ispita realizovaće se elektronskim putem, u tom dijelu polaganju mogu pristupiti 10 prijavljenih kandidata, uvažavajući raspoloživost tehničke opreme.

S poštovanjem,

 **Sekretar Komisije**